石湖墟

石湖墟喺香港上水，係當地一墟，喺家下港鐵上水站東北。上水粉嶺未成新市鎮之前，呢個墟係上水、粉嶺、沙頭角同打鼓嶺各村做生意嘅地方。個墟舊時由廖氏打理，後尾因為秤佣不公，部份鄉民喺粉嶺另立聯和墟，變成新界東北兩大墟市。後尾因為上水變成新市鎮，唔單單係個墟，石湖墟就變成上水嘅舊市區，係個商住混合區，有唔少舖頭，運輸署劃咗部份街做行人專用區。

分佈 
石湖墟嘅街多數用【新】字開頭，就有新豐路、新健街、新康街、新財街、新發街、新成路、新功街、新樂街、新祥街、新勤街。而另有巡撫街同符興街。

史 
石湖墟未係墟之前，係個石塘，供人採石。石湖就係石塘咁解。

大清康熙元年，即係1662年，朝廷為咗唔畀居民接濟鄭成功，實行遷界，令沿海五省居民向內遷五十里，沿海居民流離失所。康熙四年，即1665年，兩廣總督周有德同廣東巡撫王來任上奏請求復界。到咗康熙八年，1669年，清廷批准復界，居民先至返鄉下重建。兩人死咗之後，居民集資喺石湖墟建報德祠，以紀念兩人恩惠。

石湖墟1955年大火時，報德祠焚燬，剩低巡撫街紀念兩人。1956年又大火，兩場大燒石湖墟燒到頹垣敗瓦，1964年先重建好，墟內好多數係當時起。

1993年香港政府將新成路舊街市，搬到家下石湖墟新街市。

喺21世紀，石湖墟成為水貨客集中地之一。

相集

北區
 上水
 粉嶺上水新市鎮
 聯和墟

運輸署 - 上水石湖墟

香港嘅墟